钦定古今图书集成/明伦汇编/家范典/第052卷 > 明徐三重家则 > 《收养异姓戒》
## 钦定古今图书集成/明伦汇编/家范典/第052卷 > 明徐三重家则 > 《收养异姓戒》

一、“古者义门同居，即父兄子弟犹严内外。世俗有以
异姓佐理家事者，出入无禁，男女杂行，即其人素最
谨厚，宁不少防其渐耶。夫《礼》戒嫌疑，岂因实有斯事，
而端明识士，已操终始永怀。盖赋性难齐，居常易染。
昔人制度，于必无者尚恐其有，况或有者宁可便策
其无。凡家事宜父子兄弟自为经理，切勿轻纳异姓”，
更恐将来改移，反成怨衅。至于孤贫收养，亦不可苟，
大都仁义之事，当图永终，庶全盛美。